
Jt primum cognovi, munus mihi demauila- 
tiiin fuisse, hoc anno Oralionem de more in 
sollemni studiorum instauratione , coram tot 
(antorumque litteratorum virorum consessu ha- 
bendi ( quod quidem prae virium mearum im- 
becillitate, proquo ingenii mei tenuitate facere 
refugiebam ) , statim animo revolvere coepi , 
quodnam argumentum in ea pertractandum se- 
ligerem. Equidem ingenue fateor, nonnihil ne- 
gotii hanc mihi thematis electionem dedisse.- 
Quamquam enim complura sint quae’ ad rem 
in medium proferri possent , ii tamen , qui 
antehac ejusdem olHcii partes expleverunt, sum- 
ma viri doctrina , atque eloquentia praediti , 
praeclara quaeque, ac magnifica suis Oratioui’- 

bus argumeDta sunt disertissime persecuti ; 
adeo ut in quamcumque nic partem vertissem, 
nihil fere occurrere posset , quod non illi doc- 
tissime praeoccupassent. Atque egomet alias, 
nonnullis videlicet abhinc annis, cum ct milii 
idem onus impositum fuisset ( cui ceteroquin 
ferendo impares erant vires ), de scientiarum, 
litterarumque utilitate ac praestantia pro vi- 
rili parte disserui quo adolescentes alacri a- 
nimo studiorum curriculum per aestivas ferias 
interceptum , ipsorum amore allecti rursus ado- 
rirentur. In quo igitur argumento altera haec 
mea versaretur Oratio , non sine animi anxie- 
tate ac sollicitudine quapreham. Yerum eum 
jampridem in quorumdam sciolorum animis eam 
inhaerere praejudicatam opinionem perspexis- 
sem , Christi Keligionem scientiis disciplinisque 
impedimenta , ac veluti quosdam compedes in- 
jecisse optimMQlifore consilium arbitratos sum, 
hanc impactam calumniam , hodierna sermoci- 
natione propulsare. Id ut assequar, ct falsam cri- 
minationem contraria assertione obtrudam ac 
rejiciam , Christianam lleligionem omnibus scien- 
tiis disciplinisque incrementa dedisse, evincere 
conabor. Quod sane argumentum et mihi , et 
vobis, qui huc convenistis, Adolescenles , val- 
de opportunum esse censeo : mihi quidem, ut 
quam nactus sum sparlam , hanc ipsam exco- 
lerem , atque exornarem; vobis autem, quia si 

amore erga. ClirisU Religionem illecti, pietatem, 
quam ipsa fovet, cum studiis lilter^iriim conjun- 
getis, fructus mox uberrimos' procul dubio ad- 
feretis. Vos vero, sapienlrssimi Professores,, alii- 
que gravissimi ornatissimique viri , qui Jiic a- 
destis, ut meum condecoretis Sermonem, utquo 
meis dictis fidem auctoritatemque concilietis , 
vos, inquam, oro oblestorquc, ut hanc qualem- 
cumquc Orationem, haud quidem calamistris in- 
ustam , ant latini sermonis leporibus , vel elo- 
quentiae scitamentis ‘refertam , sed rudem', ct 
inconcinnam, vestra humanitate, ac benignitate 
sublevetis. • • 



iWeminera veslrura^ latere arbitror. Auditores 
optimi, Christianam Religionem jam inde a suis 
incunabulis studia litterarum, disciplinasqiib om- 
nes minime refugisse, aut sprevisse. Et sane : 
humana enim ratio , ex qua universae natura- 
les scientiae dimanarunt , est quaedam, ut 1la= 
inquam, ipsius Divinae rationis ac* sapientiae 
communicatio : quarnobrem neque falsum esso 
potest quod clare per rationem cognoscitur, ne- 
que illi Divina , Revelatio potest esse adversa , 
ut docet S. Thonias in Libro /. 'contra Gen*- 
ies Gap, 7. Quamquam autem ‘ Christiana Re- 
ligio plura proponit mysteria, quae sunt huma- 
nae rationi impervia , caplumquc' hominis ex- 
cedunt , lamcu quum ovidentissimis rationum 

momenlis adstruat, ca fuisse ab ipso Deo rere- 
la(a ^ qui fallere ac falli nescius est ; homi- 
nem , ratione duco, ad illam amplectendam 
ferri , nemo inficias ibit. Quapropter scientiae 
omnes ac disciplinae , quae ab ipsa sunt ra^ 
tione profectae y noo' modo huic Religioni con^^ 
cordcs .sunt , sed et Tiam ei sternunt^ et mu- 
nimen ad ipsam defendendam constituunto Hinc 
ab ipsis Ecclesiae primordiis plures Christiani 
eum illius aevi Philosophis congredi non dubU 
tarunt , atque integras Apologias ad hujus Re«^ 
ligionis Divinitatem propugnandam ^ scribere et 
evulgare sategerunt. Tales fuerunt Aristides 
Quadratus , Talianus , Athenagoras , Theophi- 
lus Antiochenus, Minucius Felix , Melito Sar- 
dicensis , aliique. Fusius S. ^stious , qui et 
ipse Pliilosophus erat , etiam antequam Christia-> 
nam Religionem amplecteretur, duabus Apolo-. 
giis , una scilicet ad Senatum- Romanum , al-* 
lera vero ad Imperatorem Antoninum Pium,- 
necnon Oratione Paraenelica ad Gentes , aliis- 
que suis scriptis , disertissime , ac sapienter 
Ethnicos falsorum Numinum cultores* profliga- 
vit et Christum Deum esse, ejusque Religio- 
nem ad salutem necessariam demonstravit. Id 
praestitit etiam Arnobius , ejusque discipulus 
Lactantius Firmianus^ qui tamen ut latius ar- 
gumentum persequeretur , Christiauamque lue- 

rclur Religionem , praeter alia Scripta , opus 
Dhinarum Imtiiuiiomm titulo praenotatum , 
septcmque libris distributum elucubravit, ibique 
Polytbeismura , aliosque falsarum Religionum 
errores distincte, atque ex ordine refutavit. Jam 
vero haec Opera sunt omnigena eruditione re- 
ferta , quandoquidem propugnatores illi ex om- 
ni ferme doctrinarum genere argumenta ad er- 
rores revincendos desumebant. Porro quantum 
inde emolumenti omnes diversi generis scien- 
tiae ac disciplinae sibi arripuerint , nemo est 
qui non videat. Quis enim tractare haec diu 
raultumque potest , quin omnis doctrinae, om- 
niumque litterarum cognitione auctus ornatus - 
que discedat ? Exemplo sit Tertullianus, qui ut 
erat Jurisconsultus , formulas juris adhibuit , 
atque argumentis in Jurisprudentia receptis u- 
sus est ad hostium fidei ictus repellendos ; id- 
que videre licet tum in Apologetico , tum in 
aliis suis Operibus, quae dum Catholicus erat 
composuit , praesertim vero in aureo ejus Li- 
bro de Praescriptionibus , seu ( ut alii Codi- 
ces habent ) de Praescriptione. Huc accedit , 
quod Religionis hostes , contra quos illi cau- 
sam fidei agebant , quum adversus eam unde 
unde argumenta deprompserint, atque ex om- 
ni disciplinarum genere objectationes ad eam 
evellendam intorserint , ipsis opus erat ad ad- 

vcrsariorum icius repellendos singulas per-* 
currere scientias , omnesque diversi generis 
doctrinas evolvere, ut videre est in libris, quos 
contra Celsum scripsit Origenes, atque in Apo- 
logia fidei , quam contra Julianum Imperato- 
rem apostatam adornavit S. Cyrillus Alexandri- 
nus. Multa de diversi generis argumentis de- 
dita opera pertractat immensa eruditionis con- 
gerie Clemens Alexandrinus , praesertim in suis 
Slromatis ( seu Miscellaneis ). Atque baec quae 
protuli ( si Cyrillum tantummodo excipias ) ad 
tria priora perlinent Ecclesiae saecula. Saecu- 
lo IV. admiramur Eusobium , qui in suis Ope- 
ribus , praesertim vero in Praeparatione E- 
vangelica plura , posteritati transmittit excerpta 
ex ‘ veluslioribus Scriptoribus luni Philosophis , 
tum Historicis , tum Oratoribus ,* quorum Ope- 
ra ad nos usque minime pervenerunt , nibilquc 
ex eis superesset, ne nomen quidem Auctorum, 
nisi Caesariensis ille Episcopus praecipua ex eis 
colligere, exscribere, ac nobis tradere sategis- 
set. Saeculo V. inter innumera Augustini Ope- 
ra , quorum major pars ad Sacram Scientiam 
perlinet , non pauca sunt , quae in aliarum di- 
sciplinarum argumentis versantur; ut de Gram- 
mutica , de Dialectica , de decem Categoriis^ 
de principiis lihetoriees , de Musica , contra 
/icademicos, de ordine^ de immortalitate ani- 

mae y de quantitate animae , ct alia. Silentio 
praetereo ( ne longum faciam, vosque taedio 
afRciam ) Hilarium , Ambrosium, Hieronymum, 
sicut et Athanasium , Basilium, Gregorios Na- 
zianzcnum et Nyssenum, Epiphanium, aliosque, 
qui quantum ad litteras sive humaniores, sive 
severiores contulerint , ex eorum , quae adhuc 
supersunt, Operibus satis abunde patet : quae 
enim heic memoro j tantummodo speciminis 
ergo me in medium afferre profiteor. Saeculo 
VI. occurrit Severinus Boetius, qui praeter theo- 
logica scripsit de consolatione Philosophiae li- 
bros quinque, partim carmine , partim prosa 
eruditissimos : atque alia etiam de aliis philo- 
sophicis argumentis elucubravit Opera, inter quae 
eminet insignis ille de Musica Tractatus , in 
quo Pythagorae, Aristoxeni , Ptolemaei, Nico- 
machi, Aristidis Quintiliani , aliorumqiie Grae- 
corum Philosophorum doctrinas do Musica ex- 
|)onit, suis quoque ad rem additis illustrationi- 
bus, atque acutissimis demonstrationibus. Oc- 
currit etiam eodem saeculo Aurelius Cassiodo- 
rus , qui praeter Commentaria in alios atque 
alios Sacrarum Scripturarum libros, edidit bre- 
ve Chronicon ab initio mundi usque ad tempus 
Theodorici regis Italiae : scripsit quoque libros 
duodecim de rebus gestis Gothorum, quos qui- 
dem libros iu compendium redegit Joruaudes, 

seu Jordaous, Ravennae E^eopus: Historiam, 
quam trip<trtitam irxscxx^xi, adornavit ; ac U-> 
Bros duos coropoauit de Institutiomhu* renm 
Divinarum atque humanarumj ubi distincte a- 
git de septem disciplinis , quibus tunc tempo-' 
ris constabat colebre Trivium et Quadrivium» 
( sic eas institutiones vocabant ), videlicet de 
Grammatica, de Dialectica , de Rhetorica , de 
Arithmetica , de Geometria , de Musica, et de 
Astronomia. Eodem quoque Saeculo occurrit 
Gregorius Turonensis Episcopus , qui praeter 
alia Opera , decem edidit libros de rebus ge- 
stis Francorum, qui quantum historiam illius 
gentis illustrarint, uorunt Historici omnes, qui 
ex iisdem Annalibus multa hau^e pr(dUc»tur. 
Missos facio Procopium Gazaeuni , Evagrium , 
aliosque. Saeculo YIJ. S. Isidorus Hispalensis 
iii Opero quod Etymologiarum j sive (ki^num 
inscripsit de omnilMJS ferme scientiis ao disci- 
piiaia’ distincte atque ex ordine agit, singula- 
rum summam, ao vehiti medullam exponens, 
ct praecipua cujii^ue earum vocabula decla- 
rans. Omitto quae eidem Auctori a quibusdam 
tribuuntur , ut Historiam Vandalorum , Histo- 
riam Svevorum, Chronica -Gothorum, Chronica 
ab initio mundi , mque ad annum quintum 
Svinthiliani Regis Gothorum, et alia. Saeculo 
YIll. Yeucrahilis Bcda presbyter Anglus em- 

ues disciplinas ac scientias admirandum in mo- 
dum promovit auxitque, idque tum ipsis theo- 
logicis scriptis, in quibus obiter pro re nata 
etiam naturales doctrinas attingit , tum prae- 
sertim in iis j in quibus a carceribus ( ut a- 
junt ) ad calcem usque de bis postremis agit. 
£a quippe fuit eruditione , ut de omnibus fer- 
me scientiis ac disciplinis disseruerit. Scripsit 
librum de natura rerum; alterum de substantiis 
elementorum; insuper Philosophiae libros qua- 
tuor ; ad haec de temporum ratiouo ; de sex 
aetatibus mundi; de temporibus ad intelligen- 
dam supputationem temporum Sacrae Scriptu- 
rae; de Paschate, sive de aequinoctio ; praete- 
rea sententias excerptas ex Cicerone, et Aristo- 
tele; de linguis gentium; de oraculis sybillinis; 
descriptionem topographicam de urbe Hierusa- 
lem; tandem plura ad Grammaticam , Arith- 
meticam , Geometriam , Astronomiam , Musi- 
cam , aliasque disciplinas pertinentia ; quan- 
tumque inde accessionis atque incrementi ex 
ejus Operibus, praesertim rei Astronomicac ob- 
venerit , norunt Eruditi. Itidem et apud Grae- 
cos eodem Sacculo occurrit S. loannes Dama- 
scenus , qui praeter plura Sacra Opera y optia 
mos praestantesque de Logica , ac de Pbysic- 
traotatus elucubravit. 

Deficeret me tempus , aut nimium, quam par 

esset , mea excurreret oratio^ si omnes et sin- 
gulos commemorare vellem Ecclesiasticos Sci^ip- 
tores, qui naturalibus etiam disciplinis incremen- 
ta addiderunt. Quare hac praetermissa , aut tan- 
tisper intermissa Scriptorum serie, alia beic ar- 
cere atque.in medium proferre aggredior ratio- 
tionum momenta , quae meam comprobant as- 
sertionem. Quis enim ignorat plurimos per> 
Christi Religionem cxcnltos, ea occasione unum 
exinde, aut alterum disciplinarum i genus feli-i 
ci successu exedui^e ? Quid,; quod integrae 
nationes , t populi , et regna , Christianae Reli- 
gionis beneficio io sortem politiorum gentium 
transiere? Hujus rei vel unum -sufficeret exem-' 
pium afferre, quod nimirum initio :V. Saeculi 
praestitit Gregorins Armeniae Pontifex, qui post-' 
quam Armenos Christi fide imbuisset, populum < 
illum antea incultum, - rudem, ac barbarum ex-' 
coluit, instruxit, ' erudivit , apertis lutdi que per; 
Armeniam scholis^ undique gymnasiis exsh*uctis, > 
ut propterea appellatus fuerit lilumnator ; at- ; 
que ita non modo Armenis, sed et Persis, As- 
siriis,^ Uonis, et Medis profuerit, sioque eisdem^ 
aditum ad Christianam Religicmem amplecten--i 
dam patefecerit Quia >:ex mul torum senteotia^ 
ipse Arineniacuui^ etiam Alphabetum condidit: 
induxilque; sed et Auctores, qui Gregorio in->! 
veotioacro characterum Armenorum ahjudksmt, 

eatn tribuunt Sancto Joanni Cbrysoslomo, qui 
diu per Armeniam exulavit, et ipse illustris Ec- 
clesiae Doclor atque Episcopus fuit. Jam vero 
quantum emolumenti ex liisce Gregorii Illumi- 
natoris laboribus universae rei litterariae obve- 
nerit, vel inde patet, quod multa Graecorum 
Scriptorum Opera in Armeniacam linguam tunc 
versa fuerint , cx quorum Codicum collatione 
nunc temporis, scilicet post litterarum instaura- 
tionem, complura errata, quae in Graecis Codi- 
cibus irrepserant, emendata esse potuerunt, ac 
restitutae lacunae. Hujus rei exemplum habe- 
mus in emendatione Cbronici Eusebii Panipbili 
a Scaligero evulgati , quae bicta est per Edi- 
tioueni Codicis Armeniaci , quam liiscc nostris 
temporibus exbibuit curavilquc Angelus Mai 
( postea amplissimus, atque insignis Sanctae Ho- 
mauae Ecclesiae Cardinalis , quem duobus ab 
bine mensibus e vivis ereptum dolemus , diu- 
que dolcbit respublica litterarum ) collatis stu- 
diis cum Armeno Zobrab ; necuon per aliam 
ejusdem Codicis Editionem, quam curavit Ar- 
menus Aucber, 

Ad memoriam item revocate, Auditores, An- 
gliae populos ante Sextum Ecclesiae Saeculum 
rudes, atque efferatos fuisse suamque cultioucra 
Sancto Gregorio Magno debuisse qui missis in 
Britunniam Augustino aliisque monaebis , cara 
insulam ita excoluit, crudivitque , ut cum po» 

litioribus potuisset* Nationibus comparari: atcpie 
utinam secutis temporibus Catholicam et avilAm 
non deseruisset fidem , quantum felicior illius 
geniis foret conditio! Nonne Hibernia ope Palri- 
tii sui Episcopi emersit ex barbarie ? -Nonne 
Thuringi , Saxones ^ aliique Germaniae populi 
suam culturam acceptam referunt Gregoria II. 
Summo Pontifici, qui misso illuc Bonifacio, dis- 
pulit ignorantiae tenebras, quibus populi illi erant 
•obvoluti? . f' 

Sed jam ex Septentrionis latebris erumpen- 
tes -Hunni, Alani, Vandali, Gothi, Longobardi, 
aliacque barbarae cfferataeque gentes Italiam, 
immo Europam fere universam pervadunt. Ubi- 
que clades , undique strages > armorum strepi- 
tus, furor insectantium, clamor dolentium, pa- 
vor civium. Squalent, abductis discipulis, gymna- 
sia : desolantur , amandatis ad bellum juveni- 
bus, scholae; derelictae remanent litterariae pa- 
laestrae: scientiis, musis, studiis nullus concedi- 
tur honos. Invadunt grassantes milites biblio- 
thecas, archiva, tabularia: libri, codices, mem- 
branae diripiuntur , atque in viis et compitis 
publice flammis donantur; illa inquam volumi- 
na , quae admirandam Graecorum , ac Roma- 
norum sapientiam continebant , vel Poetarum 
carmiua digna cedro, et levi servanda cupresso, 
aut Sanctorum Patrum Opera, doctissimorumque 

Ecclesiae Scriptorum Disquisitiones, Tractationes, 
Commentaria habebant exarata, aut demum Con- 
ciliorum Acta descripta servabant. Ebu miseran- 
da litterarum illius aevi conditio I Sed quo tunc 
temporis se receperunt litterae, nisi apud eos, 
qui erant Sacris ministeriis mancipati; quando- 
quidem, ut olim monuit Propheta ( Malach. II. 
7.) labia Sacerdotis scientiam custodire tenean- 
tur ? Scio et Sacrorum virorum doctrinam sa- 
tis remissam ac tenuem ea tempestate fuisse , 
si ipsa cum prioribus Saeculis conferatur ; sed 
si homines illius aetatis inspiciantur, aliqua sal- 
tem disciplinarum vestigia ac rudimenta apud 
Ecclesiae ministros unice viguisse constabit. Iu 
Asceteriis autem, ac Monasteriis, vidisses Coe- 
nobitas illos sollerter subtrahere grassatoribus 
Codices, vel Codicum partes , aut membra di- 
scissa; diligenter conquirere, vel etiam subri- 
pere de barbarorum manibus , aut ex ipsis flam- 
inis semiustas chartas , quas prius in pluteis , 
ac forulis caute custodiebant, postmodum vero 
in ordinem redigebant, ac lyronibus dabant ex- 
scribendas. Haec porro fuerunt germina, ex qui- 
bus post luctuosam illam calastrophcn repullu- 
lavit refloruitque litterarum cultura , ac scien- 
tiae disciplinacque rursus sunt ad vitam revo- 
catae. Ecquis ergo vestrum. Auditores, diflite- 
bitur, admirabilem illam ac faustam, qua gau- 
demus, litterarum instaurationem esse beneficio 
Christianae Religionis adseribendam? 


Vix discussa paullispcr ignorantiae caligine, 
iterum apparet Doctorum series qui omnes ani- 
mi nervos intendunt, quo scientiae disciplinae- 
que promoverentur suoque forent in lumino col- 
locatae Atque heic praesertim nominare possem 
duos illos Cantuarienses Episcopos, quorum uni 
alter successit, nimirum Laufrancum , ejusque 
discipulum Anselmum; insuper Alexandrum de 
Hales, Alberlum Magnum, Bonaventuram, alios* 
que sexcentos. Sed pro omnibus sat erit conce- 
lebrare hujus Arclii-gymnasii, toti usque Neapo- 
litani nominis decus et ornamentum. Angelicum, 
inquam, Doctorem Tbomam Aquinatem. Nul- 
lum ferme extat argumentum , ao disquisitio- 
nis genus, non modo ad Sacram Scientiam, ve- 
rum etiam ad naturales disciplinas spectans, de 
quo ipse in suis Operibus non egerit; idque ca 
perspicuitate, soliditate, atque ingenii acumine, 
ut nihil supra in humano intellectu possit co- 
gitari. Neminem fugit, Thomam summum fuisse 
Theologum, uti se praefert in Summa Theolo- 
gica , et in suis Commentariis in Magistrum 
Sententiarum; strenuum fuisse Christianae lle- 
ligionis Apologislara ac defensorem, uti se de- 
monstrat in Summa contra Gentes; acutissimum 
fuisse Melaphysicum , ut patet tum ex laudatis 
Operibus , tum ex ejus commentariis in libros 
decem Metaphy sicarum Aristotelis , et ex suo 
Tractatu de eule et essentia , nccnon ex sua 
Expositione in librum r/e sed in co viro 

iu non conjeclasses lalcm Politicos amplam co- 
gnitionem, qualem ipse exhibet in Tractatu de 
regimine Priticipum, et io suis Commentariis in 
libros octo Poiiticonm Aristotelis ; nec suspi- 
careris eas Mathematicas cognitiones , quales 
inveniuntur in suis Commentariis in Libros W 
rihermenias ^ et posieriorum analyticorum\ aut 
eas Physices doctrinas , quales exponit in suis 
Commentariis in libros octo Physicorum Aristo- 
telis, in libros quatuor coelo et mundo^ in 
duos libros de generatione, in quatuor Meteo- 
rorum inscriptos^ alfiue in librum, quem idern 
Graecus Philosophus' elucubravit de parvis na^ 
turaiibm. Neque vero quemquam moveat , quod 
nonnullae opinionesad Physicam spectantes, quas 
Doclor Angelicus tenuit , ab hodiernis fuerint 
Philosophis rejectae^ id enim vitio illius aeta- 
tis vertendum est; immo potius Aquinatis per- 
spicaciam demirari debemus, cum ipse permul- 
tas in rebus physicis sententias, novis acceden- 
tibus experimentis , fortasse emendandas fore , 
praenuntiaverit. 

Sed quot ex Christiana Religione accessio- 
nes cl incrementa habuerint scientiae discipli- 
naeque omnes , clarius ex earum recensione 
patebit. Age jam ilarptc , singula doctrinarum 
genera percurramus. Et ut inilium ducam a Mc- 
taphysica, quae est aliarum scientiarum vcluti 
clavis, aut janua, nemini incompertum esse au- 
tumo, praecipuas luijiis Scientiae veritates eas 

esse, qiuic respiciunt Dei exislenliam, el uni* 
tatom^ cj usque attributa^ et providentiam) neo 
non mundi creationem ex nihilO) neque inae* 
leruitalc, sed in tempore a Deo factam ; insu* 
per animae humanae naturam simplicem ac spi* 
ritualem , ej usque immortalitatem , aliasque id 
genus. Jam vero hujusmodi veritates nobis per 
Dei revelationem innotucrc« Neque dicas, has 
veritates a Philosophis haud quidem ex Dei re-* 
velantis auctorifate sed per naturales rationes 
demonstrari j id enim faciunt postquam lumen 
Revelationis alTulsit. Porro aliud est aliquid in- 
venire, aliud quod invenUtm est demonstrare : 
primum diflicile, facile alterum. Sic idem non 
csl alicujus aedilicii ideam atque architecturam 
animo concipere, et conceptam perficere: idem 
non est vias sternere, planas^ rotabiles redde- 
re, ac per vias jam invenias , stratas , aperias 
iter hahcrc. Dillicile est, rem in ignoto loco, 
in conclavi obscuro sine lumine invenire ; at 
non tain difficile , admoto lumine , illam rc- 
perire, etsi lumen ipsum postquam videris, re- 
moveatur. Ila est de illis, quas indicabam , ve- 
ritatibus: Philosophi jam per Dei revelationem 
eas cognovere, cognitis vero, carum nexum ac 
demonstrationem invenere, nunquam forte in- 
venturi , nisi cas indicassct Revelatio , ut ipse 
Lokins inlcr Mctaphyslcos acutissimus argumen- 
tatur in Opere, cui titulus Christianismus ra- 
tionabilis^ Uc sane vera Pagani ilii Philosophi, 

lamctsi tloclissimi, ut Socralcs, Pythagoras, Pla- 
to, atque ipse Aristoteles^ quot errorum porten- 
ta non dfutivere , ut merito pronuntiaverit Var- 
ro, ntillum aegrotum febri aestuantem somniare 
quidquam tam infandum , quod non aliquis di- 
xent Philosophus? Constabilitis autem Veritati- 
bus illis, quae sunt veluti ipsius Metapbysicac 
cardines^ libuit Philosophis etiam illas disqui- 
rere notiones, quas metaphysicas lautitias cupe- 
diasque dixerim, ut exempli gratia rationem, 
qua ideae iu mente gignuntur) aliasque id ge- 
nus invesligationesi 

Quod Vero ad Jurisprudentiam perlinet, quid 
illa Christianae Religioni debuerit, vel ex hoC 
palet, quod eae Paganorum leges ) quae velut 
omnium sapientissimac habitae sunt ) illae ni-^ 
mirum quae a Solone ) et Licurgo celebratis- 
simis Legumlatoribus latae sunt , sicuti illae , 
quas Condidit Plato pro Rcpublica a se excogi» 
lata ( uti cernere est in ejus Lib* V. de Rc~ 
publica)^ complura absurda, cl contra Jus Na*- 
lurae complectebantur. Quin etiam ipsum Jus 
Romanum , quod admirandae sapientiae opus 
aestimatum fuit, per Christi Religionem mullis 
in partibus correctum emcndaiumque est. Cujus 
quidem rei veritas, ne plura ejusdem exempla 
congeram, vel inde salis superque liquet, tum 
quod Evaugelii luce affulgente prorsus abolita 
fuit servitus, qua homo ratione praeditus velut 

sua dignitate privator, aiqiiie in animalium bm-- 
tortMD classem computatur \ tum quod patria po- 
testas, iquae apud Romane» praeter modum, et 
ultra fas. excreverat , per Jesu> Christi Religio- 
nem justis fuit 'circumscripta limitibus. Plures 
autem hujuscemodi utilitates ex Christiana' Re- 
ligione profluxisse etiam ad 'Leges Septentriona- 
lium populorum , qui Medio ^Evo -alias atque 
alias Europaei regiones t occuparunt^! patet ex 
Codicibus jurium iVisigotborum ^uLoogobardo- 
rum, et Anglo-Saxonum, Quum irei» Jarispeuf 
dentia, quae vulgo Civilis nuDcypatur,"Cum' Ju- 
re, Ecclesiastico-, sive Canoniooyi consocihta fue- 
rit, maximum inde acquisivit ac nacta est omo- 
lumentuin. Quapropter quum in Bononieasi Stu-j 
diorum Universitate ope Romanorum Poiitiflcum 
spleuduisseUiirisprudentia Canonica, floruit etiam 
.niilJusque olim ferme dici |)otucrit veri 
nominis Juriscousultus , nisi iu Ronoaiensi Aca^ 
demia et Jurisprudentiam., didicisset, et aliquod 
suae. doctrinae specimen, facto tentamine, de- 
disset. ti- Uh.ii ' iJK-Q VrijJnr ' - • , ; :i . J 

, Quid autem incrementi 'ex Christi Religione 
habuerit Scientia Astronomica , cognosci pote- 
rit vel ex sola Kalendarii correctione facta a 
Gregorio XIII. ope Aloysii Lilii Calabri (quem 
ulpote nostratem ad. Neapolitani nominis gloriam 
nomino) 'lU, prae versus temporum ordo restitue- 
retur. Itaque celebriores , quotquot aetate ilia 

erant, Astrononios laudatus Pontifex Hornam ac- 
civit, vel abseutes consuluit, eisque aslronomicos 
Lilii calculos expeudendos commisit ; cumque 
illi opus probassent, feliciter , summoque om- 
nium plausu emondalionera Kalendarii a Julio 
Caesare statuti absolvit, atque antegressum tem- 
porum ordinem restituit , praefluitis etiam re- 
gulis, quo in posterum hujuscemodi vitarentur 
incommoda. Quot vero Opera- a doctissimis Ma- 
thematicis in lucem edita sunt, ut Kaleudariuiu 
ejusque emendationem illustrarent , quemadnm- 
<lum Opus illud a Cia vio elucubratum, et alia, 
tot accessiones Scientiae Astronomicae , ac Ma- 
thesi factae sunt. Uorurn laborum fructus fuit, 
regulas tradere adeo expeditas ac planas ad tem- 
porum supputationem, ut hodie quisque alum- 
nus, qui eas didicerit, possit Pasclia cujuslibet 
aimi invenire , atque ordinem Festorum, quae 
a Pasebate derivantur quod olim ex toto terra- 
rum orbe soU Alexandrino Patriarchae erat re- 
servatum. Nonne hos progressus Astronomica 
scientia Christianae Religioni acceptos refert ? 

Sed heic video nonnullos mussitare ac susur- 
rare , nescio quid, obtendentes quod assertioni 
meae adversetur. Obganniunt, Galilaeum Phi- 
losophum divexatura, molestiis affectum,, atque 
iu vinqula conjectum , eo quod Copernicanum 
systema, tueretur , quod aliquibus ea aetate vi- 
debatur Sacrarum Scripturarum oraculis esse 

coiilrarium. Proli- quot falsae criminationes su- 
per hac re venditantur, gliscente praesertim sae- 
culi Tcrtigiue! Verum enim vero Galilaeum ao- 
cilum quidem fuisse a Romana Inquisitione, ut 
illius systematis rationem redderet, sed perhu- 
maniter , omnibusque observantiae significatio- 
nibus exceptum, ipgemet fatetur in suisKpislo- 
lis, quas evulgavit Fabbronius, Ceterum si quid 
molestiae ob eam causam passus est Galilaeus, 
id ex sua imprudenti mordacitate repetendum. 
Nam Nicolaus Copernious , a quo illud Plane- 
tarium systema nomen accepit, quique etiam iu 
Italiam venit , ao diu Bononiae moratus fuit , 
nihil quicquam fastidii expertus est, et in Ger- 
maniam rediens Ganonicatu auctus fuit in Ci- 
vitate Warmiensi. In insequenti vero anno ab 
illis eum Galilaeo exortis quaestionibus, quum 
Bononiae, quae in ditione est Romani Pontifi- 
cis, Cathedra Astronomiae in illa Studiorum 
Universitate vacaret Professore ob Maginii mor- 
tem , ad eam moderandam ac regendam acci- 
tus fuit Joannes Koplerus (licet is peculiaribus 
de causis munus illud recusaverit) ; atqui Ke- 
plerus non modo ejusdem opinionis , atque Ga- 
lilaeus , sectator extitil verum etiam primus fuit 
qui aperuerit leges motus orbium caelestium , 
quae Copcriiicano systemati praecipuum suppe- 
ditant fulcimen. Quin et ante Keplerum, Gali- 
laeum, cl CoiHjruicum duobus retro sacculis Ni* 


eolaus Cardioalis Cusamis Calaber ( quod pro pa- 
tria m)6tra oieuaoralu dignuui csl) primus fuit 
qui ad vitam revocaret eam Pythagorae scuten- 
tiam; Pythagoras enim ex veteribus Solem fixum 
esse alque immotum, Terram vero , aliosquo 
Plauetas circa ipsum circumvolvi,, attfue orbitas 
suas j>eragere,^ existimavit: ueque vero Cusanus^ 
aiiqiud: mali passus est, immu perhonorifice ha- 
bitus, et a Nicolao V. Cardinalis Sanctae Ec- 
clesiae creatus fiiit. Videte igitur, Auditores, 
quitl ex Galilaei casibus colligi possit contra 
meam assumpti on e tn. 

Quid autem de Physica dicamf Sufllcialhoc 
uuum memorare , Joaunem Jacobum Schcuchr 
zerum edidisse quatuor- [>raegrandis molis vo- 
lumina ad pertractandas noa alias quam physi- 
cas quaestiones, de quibus iuSacris Bibi iis fit 
mentia; fjuod quidem, opus inscripsit Physica 
Sacrae Item Francisens Vallcsius librum edidit 
de iis quae scriphi sunt physice in Libris Sa- 
cris;. .foannes de Mey Opus elucubravit cui ti- 
tulus d<B sacra Physiologia^ ubi pariter omnes 
Physicas quaestiones jx3rtroctat, de quibus in Sa- 
cris Litteris occurrit rneiilio ; Levinius Lemnius 
erudissime disserit de plantis , quae in Sacra 
Scriptura commemorantur ; Franciscus Ruacus 
de gemjuis , de quibus ibidem fit sermo ; Sa- 
mucl Bocharlus doctissimo disputat dc aiiima- 
Ubiis sacris in suo llicrozoico. Quot auctibus 


25 

tum anatomicae dissectiones ad Medicinae incre- 
mentum contulerint, nullus est qui non videat: 
iis enim ablatis, neque humani corporis struc- 
tura salis cognita esse potest , neque palholo- 
gicae abnormitates, nempe quae in eo a mor- 
bis derivantur, perspectae haberi queunt, proin- 
deque ipsis morbis minime apta possunt appli- 
cari remedia. His adde, apud Graecos, et llo- 
manos exercitam non fuisse Medicinam, nisi a 
servis, quod mire quantum hanc salutarem scien- 
tiam penes eos depresserit. Ipsa autem suam ob- 
tinuit dignitatem beneficio Christianae Religio- 
nis , quae maximi quidem momenti eam rem esso 
praedicat, ac medicum honore dignum esse , ut 
Scriptura hortatur (^ee/i.X<Or/^///. /.^insinuat. 
Accedit quod quum in Sacris Codicibus de aliis 
atque aliis morborum generibus fiat mentio , 
sapientissimi quidam artis medicae Scriptores 
opportunitatem inde arripuerunt erudite de iis dis- 
serendi, ut Franciscus Valicsius, Tliomas Barlo- 
lious, Christianus Varlize, Conradus Johrcn,Guil- 
leiraus Ader, Georgius Wolfgangus Wedelius, 
Valentinus Henricus Vogler^ Jo: Simeon Lindiu- 
ger, Riebardus Mead, aliique. 

Ipsa quoque Architectura multum emolumenti 
ex Christi Religione percepit , tum quia in con- 
struendis Christianorum Templis mirifice reful- 
sit; tum quia Scriptores plurimi in describen- 
do Salomonis Templo doctissima edideru nt Ope- 


26 

ra j ia quibus perbeHe archiloolonioes roguias 
exposuerunt^ atque aedificio illi applicarunt ; in-i 
ter quos emineat < Hieroojmus Pradus', et Joan< 
nos Baptista Villalpandus, . . . • 

Silentio praetereo Geographimn, quae i non pa-* 
rum incrementi aooepit 'tum ah iis/qui ad dis^ 
seminandum Christi' Crangelium alias atque 
alias mundi regiones inaocessos) et 'antea igno- 
tas penetrarunt, ac' peragrarno^:; kim ah us qui 
loca sancta perlustrarunt , aut de ipsis eradite 
scripserunt.^ Taceo Historiam, quae oon mode 
totius humani generis originem, verum »i^iam 
ipsa diversarum Nationum primordia* ex Sacria 
Codioihus hausit. Nihil addo 'de i Archdeoiogiay 
quae primaevas 'originea rituum ; ooasDetadi< 
Qum ^ morumque diversorum piophloi^ml, £re<^ 
quenter ex ritibus moribusque Hebraeae geotiSy 
aut ^veterum Patriarcharum, ropeiit,t ao deducit^ 
.. Demum quod ad humaniores litteras pertinet;< 
nonne Ars Oratoria mirum in modutnf*aueta fait 
per Sacram Hloqueniiam , id ' eat por verbi Dei 
paedicationem, praeaortim in * Sacris I Co ncioni>^ 
bus ? Ad mentem revdcate illa eloquentiae flu^ 
mina , nimirum intw* Graecos Grdgorium Nyg-. 
senum , ac J^alium* ; - praeoipUe 'vero: doannem 
ChrysoalQmum> qui. Demosthenes Christianus fuit 
nuncupatus I alqtiie t inter Latiims Hilarium, Am.> 
brosium, AugUstiadrri, Chryaolognm, Leonem Ma- 
guum j I alMb^^ufienieBiicdiium i ToEtnlUaiHim t 

qui ia Apologclico, ct in aliis suis , quos Ca* 
Iholicus scripsit , tractatibus, novo quodam di- 
cendi genere vehementi et concitato , singuHs 
verbis , veluti sagittis , aoutisque telis adversa- 
rium configere videtur. Quod vero ad Podsira 
spectat , nonne ipsa probe exculta fuit a Chri- 
stianis Scriptoribus , praesertim Gregorio Na- 
zianzeno , ( qui plura edidit haud spernenda- 
carmina ) , Damaso Komano Pontifice , Ambro- 
sio , Prospero, Paulino , Prudentio , Juvenco , 
Sedulio, Venantio Fortunato, Dracontio, Theo- 
dulpho Aurclianensi , aliisque? Post litterarum 
vero instaurationem nonne ex Christianae Re- 
ligionis penu desumpta fuere primae celebrita- 
tis Podmata, qualia sunt illa , quae ediderunt 
Danthes Aligheriua , Torquatus Tassus , Milto- 
nus , K-lopstoohius, aliique ? Neque vero Chri- 
sti Religio sprevit profanos illos Scriptores, qui 
in suis Operibus exemplaria nobis reliquerunt 
ad eleganter politeque scribendum , quae Ho- 
ratius in Arte Podtica hortabatur, nocturna 
versare manu , versare diurna. Et sane ipse 
Paullus in ca, quam habuit in Atheniensium 
Areopago , allocutione , ct alibi pro re nata , 
non indignum judicavit Ethnicorum Podlarum, 
Arati videlicet, Menandri, ct Epimenidis testi- 
monia proferre. Nonne profanos illos Scriptores 
diebus ao noctibus mani bu^ versarunt, eornm- 
quo testimonia saepenuincro in suis Operibus 

adduxerunt Ecclesiae ■ Patres , praesertim ’ Cle- 
mens Alexandrinus ^ Hieronymus , ei Augusti- 
nus ? Scio Brukerum criminalum fuisse Gre* 
gorium Magnum Romanum Pontiticem , qiiod 
comburi' jussisset- omnes Paganorum libros, qui 
in Bibliotheca Vaticana asservabantur ; quod 
quidem ex> Joannis Sarisberiensis testimonio 
evincere nititur ^ ut' Pontificem illum elegantio- 
res politioresque' litteras flocci fecisse suadeat; 
sed eam < criminationem omnino faham esse, ia- 
victe demonstrarunt, fabulamque i exsibilarunt 
Gradenigus , et post eum Tiraboschius. Neque 
vero ullius ponderis hac in re aestimari ; debet 
auctoritas Joannis Sarisberiensis', ulpote Longe 
sequioris. aetatis, nec satis emunctae naris; quum 
coulra ex ipsius Gre^rii elocutione', eutn a-'- 
moeniores/ non respuisse litteras, i neque; incul- 
tum , rudemque fuisse , 'constet^ Fuerunt noo- 
Bufli>)M} posiUa. teinpebMde>o qui , intemperanti 
quodam erga Religionem ardore abrepti, 'cob- 
tendebant elimiaari ,e manibus adolescentiara 
Ethnicos Latinos Scriptores , illisque substituer 
re , quorumdam Patrum. Ecclesiae libros, in quif- 
buS) multa, quidem .utilia , ac pia continentur', 
sed sfrustra quaereres Latinae linguae puritatem^ 
ac sermonis elegantiam, .quae in Cicerone,. Li- 
vio, Virgilio , Horatio, aliisque aetatis^ Augu- 
sti Scriptoribus, inveniuntur. Jam ferventes; su- 
per hac) re controversiafe .a^i,tabanM|r, .praeaer- 

lim in Galliis, ubi plures esse solent, quibus 
ex propria indole modum in rebus excedere 
lubet. Tandem res perducta fuit ad judicium 
Romani Pontificis ; ac Pius IX. ( qui nunc Pe- 
tri Cathedram tenet , et quem Deus diutissime 
borio Ecclesiae servet incolumem ) in Epistpltf 
Encyclica ad Galliarum Episcopos missa pro- 
nuntiavit , haud eliminandos esse ex adolescen- 
tium manibus Ethnicos illos Latinitatis Scripto- 
res , dummodo a suis obscoenilatibus , si quas 
habeant, expurgentur , ne quid detrimenti mo- 
rum innocentia capiat. 

Ecquis igitur^ Auditores, cx his quae hac- 
tenus in medium protuli , non colliget , aut 
quisnam erit , qui adhuc affirmare subdubita- 
bit , Christianam . Religionem omnibus scientiis 
ac disciplinis incrementa dedisse ? Quae cum 
ita sint , optimi adolescentes ( ad vos enim 
mea nunc convertitur Oratio, vosquc compello) 
strenuam in studiis atque in doctrinis perdi- 
scendis navale operam : simulque amor erga 
Christi Religionem vos inflammet , ut animum 
ad pietatem inducatis. Oh oculos ponite Fer- 
di nandi II Pii Felicis Augusti Regis nostri pro- 
vidam diligentiam , qui totus in eo est , qua 
praesidiis comparandis , qua praemiis propo- 
nendis , ut in scientiis ac disciplinis proficia- 
tis *, sed pari sollicitudine studet , ut pietas , 
atque amor erga Christi Religionem altas in a- 

nimis vestris radices agant.' ttinc Samum 
dalitiuiB in ipsis hujus Archigymoasii aedibus 
erectam esse voluit ^ ut pabulo verbi Dei ^ ac 
Sacramentorum alimento pietas in animis vo* 
stris indesinenter nutriatur et crescat. Quo ve^ 
ro ante oculos Versaretur exemplar nostratis >, 
qui doctrinam cum pietate mirifice coqjunxit ^ 
hanc Studiorum Universitatem sub tutela poni 
S. Thomae Aquinatis , atque ejusdem Profes^ 
sores argenteo numismate aurato ^ in quo ih 
lius Angelici Doctoris effigies sit sculpta^ coUr 
decoratos essc^ nuper jussifi Has igitur patris 
amantissimi curas excipite^ huic sollicitudini re-^ 
spondete. Illud autem vobis persuasum habeto- 
te ) cos viros ) in quorUm animis fervet Christi 
Religio ) haud quidem ex ea praepediri ad stu- 
diorum curriculum conficiendum \ quin potius 
ad cujuslibct generis disciplinas excolendas, ab 
ipsa incilari , ac promoveri. Dixi. 

